തിരുവോണത്തിന് വാക്സിനേഷന് ഒഴിവാക്കണമെന്ന് കെ.ജി.എം.ഒ.എ കഴിഞ്ഞ 20 മാസത്തിലധികമായി കോവിഡ് പ്രധിരോധ പ്രവര്ത്തനവുമായി ബന്ധപ്പെട്ടു അക്ഷീണം പലവിധ സമ്മര്ദ്ദങ്ങള്ക്കടിപ്പെട്ടു ജോലി ചെയ്യുന്ന ആരോഗ്യപ്രവര്ത്തകര്ക്കു ആവശ്യമായ വിശ്രമം അനിവാര്യമാണെന്ന് കെ.ജി.എം.ഒ.എ ഓണാവധി ദിവസങ്ങളില് കോവിഡ് വാക്സിനേഷന് പരിപാടി ആവശ്യമായ മാനവ വിഭവ ശേഷിയുള്ള മേജര് ആശുപത്രികളിലായി പരിമിതപ്പെടുത്തുകയും തിരുവോണ നാളില് വാക്സിനേഷന് പരിപാടി ഒഴിവാക്കുകയും ചെയ്യണമെന്ന് കെ.ജി.എം.ഒ.എ സര്ക്കാരിനോട് ആവശ്യപെട്ടു.കോവിഡ് വാക്സിനേഷന് പരിപാടി ഏറെകാലം തുടരേണ്ട സാഹചര്യം ആണ് നിലനില്ക്കുന്നത്. അതിനാല് ആശുപത്രികളുടെ സാധാരണ പ്രവര്ത്തനങ്ങള്, രോഗീ ചികിത്സ, മറ്റു രോഗപ്രതിരോധ പ്രവര്ത്തനങ്ങള്, പ്രധിരോധ കുത്തിവയ്പുകള് എന്നിവക്ക് ഭംഗം വരാതെ കോവിഡ് വാക്സിനേഷന് പരിപാടിക്കു വേണ്ടി പ്രത്യേകം സംവിധാനങ്ങള് എല്ലാ തദ്ദേശ സ്വയം ഭരണ സ്ഥാപനങ്ങളിലും ഉണ്ടാവേണ്ടതുണ്ട്. ഇത്തരം സംവിധാനങ്ങള് അടിയന്തിരമായി നടപ്പിലാക്കണമെന്ന് സര്ക്കാരിനോട് ആവശ്യപ്പെടുന്നതായി കെ.ജി.എം.ഒ.എ പറഞ്ഞു. പൊതു ജനാരോഗ്യ സംരക്ഷണത്തെ ഹാനികരമായി ബാധിക്കാതിരിക്കാനും സര്ക്കാര് ആശുപത്രികളുടെ സാധാരണ പ്രവര്ത്തനങ്ങള് താളം തെറ്റാതിരിക്കാനും ഇത് അത്യാവശ്യമാണെന്നും കെ.ജി.എം.ഒ.എ അറിയിച്ചു.